Държавен вестник, бр. 87, 2004 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  87
ОФИЦИАЛЕН РАЗДЕЛ
НАРОДНО СЪБРАНИЕ
РЕШЕНИЕ
за удължаване срока на действие на Времен-
ната комисия за проучване на данните по твър-
денията за финансиране на Българската со-
циалистическа партия от режима на Саддам
Хюсеин в Ирак
Народното събрание на основание чл. 31 от
Правилника за организацията и дейността на
Народното събрание
Р Е Ш И :
Удължава срока на действие на Временната
комисия за проучване на данните по твърдени-
ята за финансиране на Българската социалис-
тическа партия от режима на Саддам Хюсеин в
Ирак с три месеца.
Решението е прието от ХХХIХ Народно съб-
рание на 23 септември 2004 г. и е подпечатано
с официалния печат на Народното събрание.
Председател на Народното събрание:
Огнян Герджиков
47025
РЕШЕНИЕ
във връзка с разискванията по питането на
народните представители Емилия Масларова,
Димитър Димитров и Йордан Димов към ми-
нистъра на околната среда и водите Долорес
Арсенова
 Народното събрание на основание чл. 90,
ал. 2 от Конституцията на Република България
и чл. 87, ал. 1 от Правилника за организацията
и дейността на Народното събрание
Р Е Ш И :
1. Одобрява и приема мерките, предприети
досега от държавните институции, във връзка с
двукратно констатираните превишения на сред-
ночасовите норми за съдържание на серен ди-
оксид в атмосферния въздух в област Стара
Загора през последните четири месеца.
2. Областният управител на област Стара
Загора, съгласувано с министъра на околната
среда и водите, министъра на енергетиката и
енергийните ресурси, общинските органи, На-
учния институт по метеорология и хидроло-
гия към БАН и операторите на ТЕЦ в Мариш-
кия басейн, да продължи да реализира и кон-
тролира прилагането на всички мерки, необ-
ходими за предотвратяване на замърсяването
на атмосферния въздух в областта със серен
диоксид и за своевременното предизвестява-
не при евентуални превишения на допустими-
те норми за съдържание на този замърсител
във въздуха.
3. Министерството на околната среда и во-
дите да осигури допълнителен мониторинг в
близост до площадката на Централния армейс-
ки технически полигон в с. Змеево. При преви-
шаване на нормите за съдържание на вредни
вещества в компонентите на околната среда като
следствие от дейността му съвместно с Минис-
терството на отбраната да предприеме необхо-
димите законови мерки за недопускането на
неблагоприятни последствия за околната сре-
да и здравето на хората.
Решението е прието от XXXIХ Народно съб-
рание на 24 септември 2004 г. и е подпечатано
с официалния печат на Народното събрание.
Председател на Народното събрание:
Огнян Герджиков
47315
МИНИСТЕРСКИ СЪВЕТ
ПОСТАНОВЛЕНИЕ № 257
ОТ 21 СЕПТЕМВРИ 2004 Г.
за приемане на Наредба за правилата за обра-
зуване и регистриране на цени на лекарстве-
ните продукти при продажбата им на дребно
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за правила-
та за образуване и регистриране на цени на лекар-
ствените продукти при продажбата им на дребно.
Заключителни разпоредби
§ 1. В Наредбата за критериите, условията и
правилата за включване на лекарствени продук-
ти в позитивния лекарствен списък в Република
България, приета с Постановление № 81 на
Министерския съвет от 2003 г. (обн., ДВ, бр. 34
от 2003 г.; изм. и доп., бр. 97 от 2003 г. и  бр. 73 от
2004 г.), се правят следните изменения:
1. В чл. 14, ал. 5, т. 9 думата “Гърция” се за-
меня с “Австрия”.
2. В приложението към чл. 14, ал. 4, на ред 7
накрая думата “Гърция” се заменя с “Австрия”.
§ 2. Отменя се Наредбата за пределните цени
на разрешените за употреба лекарствени про-
дукти при продажбата им на дребно, приета с
Постановление № 130 на Министерския съвет
от 2000 г. (обн., ДВ, бр. 59 от 2000 г.; изм. и доп.,
бр. 76 от 2000 г., бр. 112 от 2001 г., бр. 5 от 2002 г.;
Решение № 3057 на Върховния администрати-
вен съд от 2002 г.—бр. 36 от 2002 г.).
§ 3. Параграф 1 влиза в сила от 30 ноември
2004 г.
Министър-председател:
Симеон Сакскобургготски
Главен секретар на Министерския съвет:
Севдалин Мавров